Aqbayli ad t-naf yettmeslay s teqbaylit, yessaḥbibir ɣef tsekla taqbaylit, tina akken i asd-ǧǧan lejdud-is. Tasekla taqbaylit nezmer ad d-nini txulef tisekliwin n madden acku tedder s timawit, telḥa seg yimi ɣer umeẓẓuɣ, d ccfawat n warraw-is ladɣa timɣarin i yessaḥbibren fell-as seg nnger ar ass-a n wussan. Tasekla taqbaylit tamensayt tusa-d d tamedyazt am yisefra n Si Muḥand Umḥend, tibuɣarin n lḥenni, icewwiqen, azuzen, aḥiḥa. Akken i d-tusa diɣen d tasrit am tmucuha, inzan, timsaɛraq, timɛayin…